Niilo Hangasvaara

Niilo Eenokki Hangasvaara (12. syyskuuta 1936 Kittilä – 19. heinäkuuta 2016) oli suomalainen kiekonheittäjä. Hangasvaara voitti kiekon Suomen mestaruuden Porissa vuonna 1967 (tulos 55,56) ja Varkaudessa vuonna 1968 (55,60). Lisäksi hän oli hopealla vuosina 1963, 1965 ja 1966 sekä pronssilla vuonna 1962.

Ennätyksensä 57,80 Hangasvaara heitti Rovaniemellä elokuussa 1969. Tulos on edelleen Lapin piirin toiseksi paras kiekkotulos (Jouni Helppikangas rikkoi ennätyksen vuonna 2001). Seuratasolla Hangasvaara edusti Kittilän Urheilijoita, Lapin Lukkoa ja Tuomarniemen Metsäpoikia.

 Lähteet 

Luokka:Suomalaiset kiekonheittäjät
Luokka:Vuonna 1936 syntyneet
Luokka:Vuonna 2016 kuolleet